[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "So\u0303najalad said tuulikulabade allavo\u0303tmiseks taas lisaaega"}, {"text_idx": "#000004", "text": "Tuulegeneraator Aidu tuulepargis. Autor/allikas: Rene Kundla/ERR"}, {"text_idx": "#000005", "text": "Tarbijakaitse- ja tehnilise ja\u0308relevalve amet (TTJA) andis o\u0303huseireradarit segava Aidu tuuliku lammutamiseks taas lisaaega. Andres So\u0303najala so\u0303nul tellitakse uuring, et muuhulgas kontrollida, kas tuulik ikka segab radari to\u0308o\u0308d. So\u0303najalg kinnitas, et tegelikult on ettevo\u0303te TTJA ettekirjutuse juba ta\u0308itnud."}, {"text_idx": "#000006", "text": "Andres ja Oleg So\u0303najala ettevo\u0303te Eleon Green on Aidule pu\u0308stitanud kaks tuulikut, mis kaitseministeeriumi hinnangul segavad raadioluuret ja o\u0303huseiret. Tuulikust nr 4 on pu\u0308sti ainult mast, tuulikule nr 5 on ku\u0308lge kruvitud ka labad."}, {"text_idx": "#000007", "text": "La\u0308inud aasta 10. veebruaril ka\u0308skis TTJA Aidu 5. tuuliku labad alla to\u0303sta. Esialgne ta\u0308htaeg oli 10. augustil, kuid eriolukorrale viidates sai Eleon Green lisaaega. 26. oktoobril, pa\u0308rast lisaaja lo\u0303ppemist, seisid labad ikkagi ko\u0303rgel posti otsas."}, {"text_idx": "#000008", "text": "TTJA-l oli valida sunniraha ja asendusta\u0308itmise vahel, kuid amet leidis hoopis so\u0303bralikuma lahenduse. Jaanuaris tehtud otsusega lu\u0308kati lammutusta\u0308htaeg selle aasta juulikuusse. Nimelt plaanib Eleon Green Aidu tuulepargi mo\u0303jude hindamiseks uue uuringu tellida. Ettevo\u0303tte juhatuse liige Andres So\u0303najalg ta\u0308nas uurimisvo\u0303imaluse eest kaitseministeeriumi ametnikke."}, {"text_idx": "#000009", "text": "\"Kaitseministeerium on avaldanud soovi ja otsustanud, et nu\u0308u\u0308d tuleb po\u0303hjalikult uurida Aidu tuulepargi mo\u0303ju radarile,\" u\u0308tles So\u0303najalg."}, {"text_idx": "#000010", "text": "Teatavasti plaanib kaitseministeerium osta uue o\u0303huseireradari, mis peaks to\u0308o\u0308le hakkama hiljemalt 2024. aasta lo\u0303puks. Pa\u0308rast seda Aidu tuulepark enam kedagi ei sega. Aga ettevo\u0303te sooviks tuuleparki juba varem edasi arendada. Veel teadmata rahvusvaheline bu\u0308roo peaks tooma selguse, kas ja kuidas saab seda ta\u0308nases olukorras teha."}, {"text_idx": "#000011", "text": "Kaitseministeeriumi kaitseinvesteeringute osakonna juhataja Andres Sang u\u0308tles, et uuringu tarbeks lubab ministeerium na\u0308idata riigisaladusega kaitstud radariandmeid. Parasjagu ka\u0308ib uuringu la\u0308hteu\u0308lesande koostamine. Siin on aga va\u0308ike aga. Kaitseministeerium on senini veendunud, et juba pu\u0308stitatud tuulikud ohustavad meie kaitsevo\u0303imet."}, {"text_idx": "#000012", "text": "\"Me alguses leppisime kokku, et see uuring ei ole seotud u\u0308hegi konkreetse kohtuasja vo\u0303i muu menetlusega ja meie arutelu ka\u0308ib ainult nende 28 tuuliku rajamise u\u0308le, mida pole veel ehitama hakatud,\" selgitas Sang. \"Need kaks tuulikut, mis on osaliselt valmis ja mille kohta on va\u0308ljastatud ka lammutusettekirjutus, nende u\u0308le see arutelu ei ka\u0308i.\""}, {"text_idx": "#000013", "text": "TTJA ehitusosakonna juhataja Kati Tamtik kinnitas, et sama so\u0303numi andis kaitseministeerium ka neile. \"Aga samas me teame, et arendaja soovib ka ho\u0303lmata 4. ja 5. tuuliku analu\u0308u\u0308si,\" ra\u0308a\u0308kis Tamtik. \"Kas nad seda saavad teha vo\u0303i mitte, see selgubki pa\u0308rast la\u0308hteu\u0308lesande koosko\u0303lastamist kaitseministeeriumi poolt.\""}, {"text_idx": "#000015", "text": "Lammutusta\u0308htaja edasilu\u0308kkamisel on ka u\u0308ks proosalisem po\u0303hjus. Ehkki ametlikus otsuses seda kirjas pole, to\u0303des Tamtik, et koroonaajal ja eriti talvel oleks tuulikulabade allato\u0303stmine va\u0308ga keeruline, kui mitte vo\u0303imatu."}, {"text_idx": "#000016", "text": "\"Me oleme suhelnud ise ettevo\u0303tetega, kes to\u0303ena\u0308oliselt seda to\u0303stmisto\u0308o\u0308d teeks,\" selgitas Tamtik. \"Et saada need 40 rekat Euroopast Eestisse, kes kraana a\u0308ra tooksid koos meeskondadega, see on va\u0308ga raske.\""}, {"text_idx": "#000017", "text": "Tamtiki so\u0303nul vo\u0303ib tuulikulabade allato\u0303stmine maksta mitusada tuhat eurot ning ta mo\u0303istab, et ettevo\u0303tja otsib kallile to\u0308o\u0308le alternatiive."}, {"text_idx": "#000018", "text": "\"TTJA oma haldusmenetluses peab la\u0308htuma sellest, et rakendatavad meetmed ei oleks u\u0308lema\u0308a\u0308ra koormavad arendajale. Kaalumisel ongi riigikaitse versus need kulud. Ta\u0308na riigikaitsele mo\u0303jud on olemas, aga on na\u0308ha ka, et arendaja soovib neid mo\u0303jusid va\u0308hendada,\" u\u0308tles Tamtik."}, {"text_idx": "#000020", "text": "\"On na\u0308ha, et arendajal on soov minna selle arendusega edasi moel, mis on ka aktsepteeritav kaitseministeeriumile riigikaitselisest vaatest,\" ra\u0308a\u0308kis Sang, kelle so\u0303nul on nad ettevo\u0303tjatega pidevalt kontaktis. \"Mul on tunne, et arendaja tahab meiega koosko\u0303las asju toimetada, mitte meie ko\u0303rvalt.\""}, {"text_idx": "#000022", "text": "Lisaks lammutusta\u0308htaegadele on TTJA igas oma korralduses seadnud ka to\u0308o\u0308de ettevalmistamise ta\u0308htajad. Na\u0308iteks pa\u0308rast eriolukorda oli ameti seatud so\u0303iduplaan selline: hiljemalt 26. juuliks pidi Eleon Green esitama tuuliku lammutusplaani ja la\u0308hteandmed. Hiljemalt 26. septembriks pidi ettevo\u0303te esitama to\u0303steto\u0308o\u0308de plaani, ta\u0308pse ajakava ja to\u0308id teostava meeskonna andmed."}, {"text_idx": "#000023", "text": "Arendaja ja\u0308ttis ka need u\u0308lesanded ta\u0308itmata. Selle asemel teatas ta 27. juulil, et TTJA ettekirjutus on ta\u0308idetud hoopis teisel viisil. Andres So\u0303najalg selgitas, et tuulikulabad on nii-o\u0308elda V-asendis. See ta\u0308hendab, et tuuliku kolmest labast u\u0308ks suunati maa poole, teised labad na\u0308itavad kolmeku\u0308mnekraadise nurga all u\u0308les."}, {"text_idx": "#000024", "text": "\"Ehk u\u0308lemised labad ulatuvad ko\u0303rgusesse ainult poole oma pikkuse jagu,\" ra\u0308a\u0308kis So\u0303najalg. \"Ja kui nu\u0308u\u0308d mo\u0303o\u0303ta sellest asukohast, kus vundament paikneb, siis saabki selle mu\u0308stilise 185 meetrit, mis kaitseministeeriumi va\u0308itel on lubatud tuuliku ko\u0303rgus.\""}, {"text_idx": "#000025", "text": "Andres Sang u\u0308tles, et niisuguse lahenduse pakkus arendaja va\u0308lja juba enne seda, kui TTJA lammutusettekirjutuse tegi. \"V-asendisse pandud tuulikulabadest ei piisa, on kaitseministeeriumi seisukoht,\" so\u0303nas Sang. Sama meelt oli ka Tamtik."}, {"text_idx": "#000026", "text": "\"Me oleme arendajale vastanud, et sellega me ei loe ettekirjutust ta\u0308idetuks, kuna me oleme endiselt seisukohal, et ka niimoodi on mo\u0303jud olemas. Me oleme seda kontrollinud ja ka ko\u0303rgus on lubatud ko\u0303rgusest u\u0308le,\" lausus Tamtik."}, {"text_idx": "#000027", "text": "Tamtik kordas, et TTJA edasised sammud so\u0303ltuvad arendaja poolt tellitava uuringu la\u0308hteu\u0308lesandest ja ka sellest, missuguste tulemusteni uuringus jo\u0303utakse."}, {"text_idx": "#000028", "text": "Jaanuaris uuendatud ettekirjutuse ja\u0308rgi jo\u0303uab esimene Eleon Greenile seatud ta\u0308htaeg ka\u0308tte 11. aprillil. Siis tuleb ettevo\u0303ttel esitada tuuliku lammutusplaan."}, {"text_idx": "#000029", "text": "Aidu tuulikud on siiani lennuohutuks muutmata"}, {"text_idx": "#000034", "text": "USA mereva\u0308gi o\u0303ngitses Hiina luureo\u0303hupalli ja\u0308a\u0308nused merest va\u0308lja"}, {"text_idx": "#000036", "text": "Linnarivaalide kohtumine lo\u0303ppes Tartu U\u0308likool/Bigbanki vo\u0303iduga"}, {"text_idx": "#000040", "text": "Kaitseto\u0308o\u0308stusele to\u0303i eelmine aasta rekordtulu"}, {"text_idx": "#000045", "text": "Tu\u0308rgis ja Su\u0308u\u0308rias on tugevate maava\u0308rinate to\u0303ttu hukkunud u\u0308le 7200 inimese"}, {"text_idx": "#000050", "text": "Saksamaa kiitis ametlikult heaks 178 Leopard 1 tanki saatmise Ukrainale"}, {"text_idx": "#000052", "text": "Saks: Venemaa suur pealetung ka\u0308ib juba mo\u0303nda aega"}, {"text_idx": "#000053", "text": "Ametlikud andmed: Vene eelarve oli jaanuaris 25 miljardi dollariga miinuses"}, {"text_idx": "#000054", "text": "Na\u0308dal toob nii pilvi kui ka pa\u0308ikest"}, {"text_idx": "#000057", "text": "Rohelises linnas hoolitseb tulvavee eest vihmapeenar"}, {"text_idx": "#000058", "text": "Kasvav energiana\u0308lg kannustab pruuni kullapalavikku"}, {"text_idx": "#000066", "text": "Rootsi peaminister: oleme valmis arutelu ja\u0308tkamiseks Tu\u0308rgiga"}, {"text_idx": "#000068", "text": "Riigikogu nimetas Holmi taas riigikontrolo\u0308riks"}, {"text_idx": "#000069", "text": "Kolmapa\u0308eval sajab mitmel pool veidi vihma, lo\u0308rtsi ja lund"}]